La data de 4 martie a.c., polițiști din cadrul Poliţiei Municipiului Târgu Jiu au fost sesizați de un bărbat, din localitate, despre faptul că, fiul său, Spătaru Valentin Alin, de 26 de ani, din municipiul Târgu Jiu, a plecat de la domiciliu şi până în prezent nu a mai revenit.
La faţa locului s-au deplasat polițiștii, care, din primele verificări au stabilit că plecarea sa a fost voluntară.
Semnalmente: înălţime 1,75 m, 70 kg, ten deschis, păr scurt saten, ochi verzi, barbă de mărime medie, prezintă un tatuaj la nivelul antebrațului stâng cu numele "MARIA" și un semn al coroanei.
În momentul plecării purta un hanorac cu glugă vișinie, pantaloni albastri tip jeans cu tăieturi, iar în picioare purta încălțăminte sport de culoare neagră.
Tânărul a fost pus în urmărire la nivel national.
Persoanele care pot oferi detalii care să ducă la identificarea tânărului, sunt rugate să apeleze numărul unic de urgență 112 sau să se deplaseze la cea mai apropitaă unitate de poliție.